குவைத் வாழ் தமிழர்கள் தங்கள் தேவைக்கு வந்து போக தினசரி நேரடி விமான சேவை இல்லாத நிலையில், எமிரேட்ஸ், ஏர் லங்கா, கத்தர் ஏர்வேஸ், கல்ப் ஏர், ஓமன் ஏர், ஏர் அராபியா, இத்திகாத் என்று இணைப்பு விமான சேவைகளையே பயன்படுத்த வேண்டிய நிர்ப்பந்தம் இருந்தது. அதேபோல் கடந்த 10 வருடங்களாக தனக்கு தினசரி விமான சேவைக்குத் தேவையான இருக்கைகள் ஒதுக்கீட்டை பெற்றிருந்தும், ஜெட் ஏர்வேஸானது, குவைத்தைப் பொறுத்த அளவில் மிக முக்கியத் தேவையான “சென்னை – குவைத்” வழித்தடத்தைப் பற்றி கொஞ்சம்கூட யோசிக்காமல் இன்றளவும் தனக்கு ஒதுக்கப்பட்ட இருக்கைகளை பயன்படுத்தாமலேயே உள்ளது. இந்த சூழ்நிலையில் 90% குவைத் வாழ் தமிழர்கள் தங்களது தாயகப் பயணத்திற்கு வெளிநாட்டு விமான நிறுவனங்களையே சார்ந்திருந்தனர்.